9. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΟΙΚΟΝΟΜΙΚΩΝ Αριθ. Σ.10.154 της 14/27 Σεπτ. 1968 (ΦΕΚ Β΄ 491) Περί θέσεως εν ισχύϊ της υπ' αριθ. 2/1968 αποφάσεως του Συμβουλίου Συνδέσεως Ελλάδος-Ευρωπαϊκής Οικονομικής Κοινότητος. Λαβόντες υπ’ όψιν: 1)Τας διατάξεις του άρθρ. 8 του Ν.Δ. 4257/62 «περί κυρώσεως των αποτελεσμάτων των δασμολογικών διαπραγματεύσεων» και 2)Τας διατάξεις του άρθρ. 8 της Συμφωνίας Συνδέσεως μεταξύ Ελλάδος και Ευρωπαϊκής Οικονομικής Κοινότητος, της κυρωθείσης δια του Νόμ. 4226/62, αποφασίζομεν: Τίθεται εν ισχύϊ η υπ’ αριθ. 2/1968 απόφασις του Συμβουλίου Συνδέσεως Ελλάδος-Ευρωπαϊκής Οικονομικής Κοινότητος, έχουσα ούτω: «Το Συμβούλιον Συνδέσεως Λαβόν υπ’ όψιν: Την Συμφωνίαν Συνδέσεως και δη το άρθρ. 8 παρ. 1. (Αντί της σελ. 463) Σελ. 463(α) Τεύχος 559-Σελ. 113 Ευρωπαϊκή Οικονομική Κοινότητα- Ευρωπαϊκή Ένωση 40.Δ.β.8-9 Ότι από 1ης Ιουλ. 1968, τα εμπορεύματα τα παραγόμενα εν Ελλάδι υπό τους όρους τους προβλεπομένους δια του άρθρ. 8 παρ. 1 της Συμφωνίας Συνδέσεως απολαμβάνουν, κατά την εν τη Κοινότητι εισαγωγήν των, πλήρους καταργήσεως των δασμών, πλην ωρισμένων γεωργικών προϊόντων δια τα οποία, εν τω μέτρω καθ’ ο δύνανται να τύχουν του ευεργετήματος της δασμολογικής μεταχειρίσεως της ισχυούσης μεταξύ των κρατών μελών, η μείωσις ανέρχεται εις 75% των δασμών. Ότι ενδείκνυται, όπως το ποσοστόν των δασμών του Κοινού Τελωνειακού Δασμολογίου, το λαμβανόμενον υπ’ όψιν προς προσδιορισμόν του ποσοστού της εισφοράς ταύτης, ορίζηται κατά τρόπον ώστε η δασμολογική επιβάρυνσις των εν Ελλάδι παραγομένων εμπορευμάτων είναι ίση προς εκείνην, ήτις βαρύνει τα αυτά εμπορεύματα τα παραγόμενα εν τη Κοινότητι και ανταλλασσόμενα μεταξύ των Κρατών-μελών αυτής. Ότι τα τελευταία ταύτα εμπορεύματα δέον να επιβαρύνωνται δι' ολοκλήρου του δασμού του Κοινού Τελωνειακού Δασμολογίου, όσον αφορά τα εκ τρίτων χωρών προερχόμενα προϊόντα εξ ων παρήχθησαν και ότι, κατά συνέπειαν, προσήκει όπως το ποσοστόν καθορισθή εις 100%. Ότι τα γεωργικά προϊόντα του Παραρτήματος ΙΙ της Συμφωνίας Συνδέσεως, τα μη περιλαμβανόμενα εις το Παράρτημα ΙΙΙ αυτής, εξαιρούμενα επί του παρόντος της προοδευτικής καταργήσεως των δασμών και των ποσοτικών περιορισμών, δεν δύνανται να τύχουν προτιμησιακής μεταχειρίσεως ει μη μόνον της επί τούτων εφαρμογής της ρήτρας STANDSTILL της προβλεπομένης υπό του άρθρ. 37 παρ. 2 της Συμφωνίας. Ότι μια τοιαύτη προτίμησις ης απολαύουν, ενδεχομένως, μεμονωμένα τινά προϊόντα δεν δικαιολογεί την είσπραξιν της εισφοράς του άρθρ. 8. Ότι δια τα προϊόντα τα υπαγόμενα εις την Ευρωπαϊκήν Κοινότητα Άνθρακος και Χάλυβος δεν υφίσταται Κοινόν Τελωνειακόν Δασμολόγιον, αποφασίζει: Άρθρ.1.-Από της 15 Σεπτ. 1968, το ποσοστόν των δασμών του Κοινού Τελωνειακού Δασμολογίου, το οποίον δέον να λαμβάνηται υπ’ όψιν δια τον καθορισμόν του ύψους της εισφοράς του άρθρ. 8 της Συμφωνίας Συνδέσεως, ορίζεται, όσον αφορά τα παραγόμενα εν Ελλάδι εμπορεύματα, εις 100%. Όσον αφορά τα εμπορεύματα δια την παραγωγήν των οποίων εχρησιμοποιήθησαν προϊόντα υπαγόμενα εις την Ευρωπαϊκήν Κοινότητα Άνθρακος και Χάλυβος, το ανωτέρω ποσοστόν υπολογίζεται επί του υψηλοτέρου δασμού των εν ισχύϊ τελωνειακών δασμολογίων εις τα κράτη-μέλη της Κοινότητος δια τα προϊόντα τα υπαγόμενα εις την Ευρωπαϊκήν  Σελ. 464(α) Τεύχος 559-Σελ. 114 Κοινότητα Άνθρακος και Χάλυβος, άτινα εχρησιμοποιήθησαν δια την παραγωγήν των εν λόγω εμπορευμάτων. Άρθρ.2.-Μέχρι νεωτέρας αποφάσεως του Συμβουλίου Συνδέσεως, δεν εισπράττεται εισφορά του άρθρ. 8 της Συμφωνίας, οσάκις τα εν Ελλάδι παραγόμενα εμπορεύματα είναι γεωργικά προϊόντα του Παραρτήματος ΙΙ, μη περιλαμβανόμενα εις το Παράρτημα ΙΙΙ. Η παρούσα απόφασις ημών δημοσιευθήτω δια της Εφημερίδος της Κυβερνήσεως.